Пихтан — Википеди

# Пихтан

### Википедири материал

Пихтан — XVII ĕмĕрти чаплă чăваш паттăрĕ. Вăл Сăр шывĕ тăрăхĕнчи Асламас ялĕнче пурăннă.

## [тӳрлет] Пурнăçĕ, ĕçĕсем

XVII ĕмĕрĕн вĕçĕнче Атăлçи халăхĕн çĕрĕсене чиркӳсемпе мăнаcтырсем валли турта-турта илме пуçланă. 1684 çулта ясак тӳлесе тăракан Сăр шывĕ хĕрринчи чăвашсем çакна хирĕç çĕкленнĕ. Анчах пупсемпе мăнахсем те, янтăпа пурăнма хăнăхнăскерсем, çĕнĕ çĕрсем туртса илессине хăйсен тӳрĕ ырлăхĕ тенĕ. Çак усал ĕçре Выла çумĕнчи Николаевски мăнастырь уйрăмах палăрса тăнă. Кунти мăнахсем, пупсем çывăхри çĕрсене çеç мар, Асламас, Мучар, Янăм ялĕсен çĕрĕсене те каса-каса илме тытăннă.

Çапла вара ун чухне Пихтанпа унăн юлташĕсем кăралланса кĕрешмесĕр май çуккине питĕ лайăх ăнланса илнĕ. Вăл Мучар ялĕнче пурăнакан Аптячпа (Аптяк) тата Янăм ялĕнчи Мăрсайпа Терекен ятлă пĕртăвансемпе калаçса татăлать те пĕтĕм халăха кĕрешĕве чĕнет. Чăвашсем пĕр çын пек хăйсен çĕрне сыхлама çĕкленнĕ. Вĕсем ухăсемпе кăраланнă, сăнăсемпе пуртăсем илнĕ те хаяр кĕрешĕве тухнă. Юнлă çапăçура пусмăрçăсене ним юлми çĕмĕрсе тăкнă.

## [тӳрлет] Вуламалли

- В.Д.Димитриев, «История Чувашии XVIII века»
- Юхма Мишши, «Авалхи чăвашсем», Шупашкар, 1996.

Категорисем: Чăваш Ен паллă çыннисем | Чăваш паттăрĕсем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра